laion/Wikipedia-Exotic huggingface dataset:
יהודה אבידן

יהודה אבידן (נולד ב-1962 בשם יהודה בוסו) הוא פעיל מפלגת ש"ס ומנכ"ל המשרד לשירותי דת. לשעבר פרשן ברדיו קול חי ומנכ"ל החברה לפיתוח אשדוד. בגל הראשון של מגפת הקורונה בישראל היה אחראי על המלוניות לציבור החרדי. נולד בשנת 1962 ברמלה, לחפציבה, בתו של רב העיר הרב יצחק אביחצירא (הבאבא חאקי). אביו עלה מארגנטינה בילדותו. בעת שירותו הצבאי שימש כרב חטיבת גבעתי והשתחרר בדרגת סרן. אבידן נשוי לעו"ד גאולה אבידן דקנית הסטודנטים בקריה האקדמית אונו, אב לילדים ומתגורר באשדוד. בשנת 2017 נפטרה בתו שירה בצעירותה לאחר שסבלה מבעיית נכות קשה. אחיו הוא שר הבריאות חבר הכנסת מטעם מפלגת ש"ס אוריאל בוסו, דודם הוא חבר הכנסת והשר לשעבר אהרן אבוחצירא ובן-דודם הוא איש התקשורת איציק סודרי. אבידן נחשב כאחד מפעילי מפלגת ש"ס הבכירים ומקורב לאריה דרעי, הוא מרבה להתראיין בתקשורת החרדית ולצאת להגנת מפלגת ש"ס והיו"ר דרעי גם במחיר עימותים תקשורתיים, הוא מכונה רבות בתקשורת כ"איש המספרים" של ש"ס. אבידן מופיע בקביעות בפאנלים של מוצאי הבחירות בתחנות הרדיו החרדיות. בעבר שימש גם כדובר סיעת ש"ס. משנת 1992 ועד ל-2017, כיהן כסגן יו"ר ועדת הבחירות המרכזית מטעם ש"ס. בשנת 2004 גזר בית משפט השלום שלושה חודשי מאסר על תנאי וקנס בסך 5,000 שקלים על יהודה אבידן, פעיל ש"ס וחבר בוועדת הבחירות המרכזית, שהודה והורשע בעבירה של הפרת אמונים, כאשר נתן טיפול מועדף במשרד הפנים למקורביו. עקב כך, הועבר אבידן מתפקידו. בעקבות ביצוע העבירה נאלץ אבידן להתפטר מכהונתו גם כיו"ר הדירקטוריון של תמ"מ. ב-2015 תבע עורך הדין איתמר בן גביר את אבידן בתביעת לשון הרע על סך 400,000 ש"ח לאחר שאבידן התבטא במהלך ראיון רדיו שהקיצוניים (אנשי עוצמה יהודית) רדפו את הרב עובדיה יוסף. בית המשפט פסק שעל אבידן לפצות את התובעים בסך 13,000 ש"ח והוצאות משפט. בין השנים 2010–2019 כיהן אבידן כמנכ"ל החברה לפיתוח אשדוד. כמו כן כיהן כיו"ר הוועד המנהל בקריה האקדמית אונו, מנכ"ל עיתון יום ליום, וכיועץ ליו"ר ש"ס, אריה דרעי. ב-2020 במהלך הגל הראשון של מגפת הקורונה מונה על ידי דרעי לאחראי על המלוניות לציבור החרדי (יחד עם מינויו של דרעי כממונה על הקורונה במגזר החרדי), והוא כיהן עד לעזיבתו של דרעי את תפקיד הממונה על הקורונה במגזר החרדי. בגל השני שוב מונה אבידן לאחראי על המלוניות אך הוא עזב את התפקיד לאחר כמה ימים. בראיונות בתקשורת מתח אבידן ביקורת על כך שלא ניתנו לו ולשר דרעי כלים כדי לפעול כמו בגל הראשון. ב-2023 מונה אבידן לכהן כמנכ"ל המשרד לשירותי דת. ב-2024, בתפקידו כמנכ"ל המשרד לשירותי דת, אמר: "אם ייתנו לי את ההוראה - אעזוב את הארץ", והתייחס בכך לאמירתו של הרב הראשי לישראל יצחק יוסף: "אם יכריחו אותנו ללכת לצבא, ניסע כולנו לחוץ לארץ". יהודה אבידן, באתר המשרד לשירותי דת טלי חרותי-סובר, "יהודה אבידן תמיד היה מקורב לדרעי, ונחשב למערבב": הצצה למפעל הג'ובים הפוליטיים של ש"ס, באתר TheMarker‏, 2 באוגוסט 2024 אבירמה גולן, יהודה אבידן מדבר על הכל ושומר על זכות השתיקה, באתר הארץ, 24 בנובמבר 2002 אריה ריבקינד, "יצעיד את המשרד למעלה": יהודה אבידן מונה למנכ”ל משרד הדתות, באתר בחדרי חרדים, 15 בינואר 2023 קלמן ליבסקינד ואסף ליברמן, מנכ"ל משרד הדתות: אם ייתנו לי את ההוראה - אעזוב את הארץ, באתר כאן, ‏10 במרץ 2024 יקי אדמקר‏, הרב הראשי לישראל על גיוס חרדים: "אם יכריחו אותנו ללכת לצבא, נסע כולנו לחו"ל", באתר וואלה, 9 במרץ 2024
עונש מוות באיראן

עונש מוות הוא עונש חוקי באיראן. פשעים שדינם מוות כוללים רצח, אונס, התעללות בילדים, הומוסקסואליות, פדופיליה, סחר בסמים, שוד מזוין, חטיפה, טרור, פריצה, יחסי עריות, יחסי מין מחוץ לנישואים, יחסי מין אסורים, מעשי סדום, התנהגות מינית בלתי הולמת, זנות, אנשים שזממו להפיל את המשטר האסלאמי באיראן, התנגדות פוליטית, חבלה, הצתה, מרד, כפירה, ניאוף, חילול הקודש, סחיטה, זיוף, הברחה, ספקולציות, שיבוש של תהליכי ייצור, צריכה חוזרת ונשנית של אלכוהול, ייצור או הכנת מזון, שתייה, מוצרי קוסמטיקה או פריטים סניטריים המובילים למוות בעת צריכתם, הפקה ופרסום של פורנוגרפיה, שימוש בחומרים פורנוגרפיים בעת עיסוק בשידול למטרות מין, בדיית האשמות שווא אודות עבירות מין שגרמו להוצאה להורג של אדם חף מפשע, אנשים שחוזרים לבצע גניבות אחרי תקופות מאסר, עבירות צבאיות מסוימות (למשל, סיוע לאויב), ריגול, ובגידה. איראן ביצעה לפחות 977 הוצאות להורג ב-2015, לפחות 567 הוצאות להורג ב-2016, לפחות 507 הוצאות להורג ב-2017, לפחות 249 הוצאות להורג ב-2018, לפחות 273 הוצאות להורג ב-2019, לפחות 246 הוצאות להורג ב-2020, לפחות 290 הוצאות להורג ב-2021, ולפחות 425 הוצאות להורג ב-2022. יש הסבורים שאיראן היא המדינה שהוציאה להורג את הכמות הגדולה ביותר של האזרחים, בהשוואה לכמות התושבים הכוללת. לטענת איראן כמות האזרחים האיראנים שהוצאו להורג בפועל באיראן, נמוכה בהרבה מהכמות שמתפרסמים בכתבי ארגוני זכויות האדם, וכי ההוצאות להורג מבוצעות אך ורק לאחר הליך שיפוטי ממושך. לטענת גורמים איראנים איראן נלחמת בתעשיית הסחר בסמים, אשר רחבת היקף לאורך גבולותיה המזרחיים של המדינה, והגידול במספר ברוני וסוחרי הסמים הוא הגורם לעלייה בהוצאות להורג. לפי ה-BBC, איראן "מבצעת יותר הוצאות להורג מכל מדינה אחרת, מלבד הרפובליקה העממית של סין". כיתת יורים באיראן (1979) הוצאה להורג של אנס פדופיל באמצעות מנוף (2017) מדיה וקבצים בנושא עונש מוות באיראן בוויקישיתוף "The Death Penalty in Iran". Death Penalty Worldwide. נבדק ב-5 באוגוסט 2017. {{cite web}}: (עזרה) "Iran/death penalty" p4. International Federation for Human Rights. Last accessed 19 February 2011. "Death sentences and executions in 2016". amnesty.org. נבדק ב-21 באוקטובר 2017. {{cite web}}: (עזרה) "The Death Penalty in 2017: Facts and Figures". Amnesty International. 2018-04-12. נבדק ב-2018-07-16. "Database". Cornell Center on the Death Penalty Worldwide (באנגלית אמריקאית). נבדק ב-2022-11-16. "Capital punishment: On the way out—with grisly exceptions". The Economist. נבדק ב-3 ביולי 2015. {{cite news}}: (עזרה) "Iran halts execution of three protesters after online campaign". BBC.
כירת גז

כירת גז הן כיריים, המשתמשות בגז דליק כגון גז הסינתיזה, גז טבעי, פרופאן, בוטאן, גז פחמימני מעובה או גז דליק אחר. לפני השימוש בגז, השתמשו בתנורי בישול בדלקים מוצקים (אנ') כמו פחם או עץ. תנורי הגז הראשונים פותחו בשנות ה-20 של המאה ה-19, וב-1836 הוקם המפעל הראשון לייצור כירות גז אשר היה ממוקם באנגליה. היתרון המרכזי של טכנולוגיית בישול זו על פני אלו שקדמו לה, היה שניתן היה לכבות את התנור בקלות כאשר לא היה בשימוש. תנור הגז הפך להצלחה מסחרית רק בשנות ה-80 של המאה ה-19. הגורם העיקרי לעיכוב זה היה הצמיחה האיטית של תשתית צינורות הגז במהלך המאה ה-19. תנורי גז הפכו נפוצים בעיקר בעולם המערבי בתחילת המאה ה-20. תנורי הגז הם מקור משמעותי לזיהום אוויר בתוך הבית, ולכן חייבים לוודא שהבית מאוורר היטב כאשר משתמשים בהם על מנת לשמור על איכות אוויר סבירה. מחקר בשנת 2022 העריך כי פליטת המתאן מתנורי גז בארצות הברית שוות ערך לפליטת גזי חממה של 500,000 מכוניות. נמצא כי כ-80% מפליטת מתאן מתרחשת גם כאשר תנורים כבויים, כתוצאה מדליפות זעירות בקווי גז.[דרוש מקור] בכיריים גז מודרניות ניתן למצוא התקן ניתוק גז אוטומטי, המפסיק את זרימת הגז במקרה של התכבות הלהבה. תנור גז שיוצר בתחילת המאה ה-20 על ידי חברת ווינדזור. מתוך "ספרה של הגברת ביטון לניהול משק הבית", 1904 תנור גז בדירה בסן פרנסיסקו, 1975 להבות בוערות בתנור גז כירה חשמלית מדיה וקבצים בנושא כירת גז בוויקישיתוף Blum, Dani (11 בינואר 2023). "Gas Stoves Are Tied to Health Concerns. Here's How to Lower Your Risk.- Emissions from gas stoves have been connected to an increased risk for childhood asthma, among other things. You can mitigate the effects with a few simple steps". The New York Times. נבדק ב-13 בינואר 2023. {{cite news}}: (עזרה)
מעגל קונוויי

בגאומטריית המישור, מעגל קונוויי הוא המעגל העובר בשש הנקודות שבקצות הקטעים הנוצרים כאשר הצלעות הנפגשות בכל קודקוד של משולש מתארכות בקטע שאורכו כאורך הצלע הנגדית. משפט המעגל של קונוויי קובע את קיומו של מעגל זה, שמרכזו הוא מרכז המעגל החסום במשולש. המעגל והמשפט נקראים על שם המתמטיקאי ג'ון הורטון קונוויי, שפרסם משפט זה לראשונה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא מעגל קונוויי בוויקישיתוף Conway Circle, באתר MathWorld (באנגלית) Eric Braude, Conway’s Circle Theorem: A Short Proof, Enabling Generalization to Polygons, arXiv Doris Schattschneider - Two Conway Geometric Gems - CoM Oct 2021, סרטון בערוץ "G4G Celebration", באתר יוטיוב (אורך: 37:39) "John Horton Conway". www.cardcolm.org. ארכיון מ-20 במאי 2020. נבדק ב-29 במאי 2020. {{cite web}}: (עזרה)"John Horton Conway". www.cardcolm.org. Archived from the original on 20 May 2020. Retrieved 29 May 2020. Francisco Javier García Capitán (2013). "A Generalization of the Conway Circle" (PDF). Forum Geometricorum. 13: 191–195.Francisco Javier García Capitán (2013). "A Generalization of the Conway Circle" (PDF). Forum Geometricorum. 13: 191–195. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
קאפורג'ימה

קאפורג'ימה (באיטלקית: Caporegime) או בקיצור קאפו (capo), הוא תפקיד בכיר במאפיה הסיציליאנית ובמאפיה האיטלקית-אמריקאית. נושא התפקיד מכונה גם "קפטן" או "סקיפר". במקור, המילה "קאפורג'ימה" (בוס גדול) שימשה את המאפיה הסיציליאנית לציון בוס של משפחת פשע. במאפיה האיטלקית-אמריקאית, ראש המשפחה נקרא בדרך כלל "דון", והכינוי "קאפורג'ימה" שמור לאנשי אמונו אשר מפקדים על קבוצה של "חיילים". הקאפו כפוף בדרך כלל ישירות לדון או לסגן הדון. הקאפו מעביר את הפקודות מהדון לחיילים הפשוטים, שבדרך כלל אינם באים במגע עם הדון. מבנה זה נועד להבטיח שלא ניתן יהיה לקשור אל הדון את פעולות הארגון. Capeci, Jerry. The Complete Idiot's Guide to the Mafia. Indianapolis: Alpha Books, 2002. ISBN 0-02-864225-2. Pistone, Joseph D. Donnie Brasco: My Undercover Life in the Mafia. Pan Books, 1989. ISBN 9780330305747. Pileggi, Nicholas. Wiseguy: Life in a Mafia Family. Simon & Schuster, 1985. ISBN 9780671447342. אנציקלופדיה בריטניקה ערך מאפיה
רחוב הגאולה (סרט)

רחוב הגאולה (בסרבית: Устаничка улица, או Ustanička ulica) הוא סרט מותחן פוליטי סרבי בבימויו של מירוסלב טרזיץ', ששוחרר לאקרנים ב-13 במרץ 2012. סגן התובע לפשעי מלחמה בסרביה, דושאן איליץ' הוא פרקליט צעיר במשרד התובע הכללי של סרביה בבלגרד הגר עם אביו, פרופסור מכובד למשפטים ואשתו אירנה. יום אחד התובע הראשי מעביר לידיו תיק חשאי של חקירת פשעי מלחמה שבוצעו במהלך מלחמות יוגוסלביה על ידי יחידה צבאית שפורקה, כשהוא מצליח למצוא ניצול אחד בלבד בשם מיצ'ון החי בצניעות עם אשתו ידראנקה. הם גם מצפים לילד. למרות שהחיים לא נתנו להם הרבה, הם מוצאים נחמה באהבתם ובילד שבדרך. עם זאת, אף אחד לא יודע שמיצ'ון הוא למעשה מישהו אחר והעבר חוזר ורודף אותו עד שיום אחד התחושות המוקדמות האפלות מתגשמות. גורדן קישיץ' - דושאן איליץ' אוליקס פהמיו - סרדויה גוברושה / מיצ'ון דובניאק ראדה שרבדז'יה - וראנש פטאר בוז'וביץ' - גרבאווי צילומי הסרט נערכו באפריל 2011 והסתיימו לאחר 42 ימי צילומים ביוני. הצילומים נערכו בגולובץ', ווייוודינה ובבלגרד. אתר האינטרנט הרשמי של רחוב הגאולה "רחוב הגאולה", במסד הנתונים הקולנועיים IMDb (באנגלית) "רחוב הגאולה", באתר Rotten Tomatoes (באנגלית) "רחוב הגאולה", במסד הנתונים הקולנועיים KinoPoisk (ברוסית)
גלודני

גלודני (ברומנית: Glodeni; ברוסית: Глодяны) היא עיר בצפון־מערב מולדובה, בירת נפת גלודני. ישנם תיעודים המראים כי העיר נוסדה בשנת 1673. תיעודים נוספים מסבירים כי במאה ה־18 שרר בעיר מצב כלכלי קשה עקב הקרקע שאינה התאימה לחקלאות. העיר סבלה ממצב קשה עד למאה ה־19. בשנת 1973, לרגל ציון 300 שנה לייסוד העיר, הושק סמל העיר. בשנת 1985 כרתה העיר ברית ערים תאומות עם העיר שרהורוד באוקראינה. 5 שנים אחר כך נכרתה ברית ערים תאומות עם העיר בוטושאן ברומניה. העיר ממוקמת בצפון־מערב מולדובה, כ־16 קילומטרים מהגבול עם רומניה (על הנהר פרוט), כ־28 קילומטרים מערבית לעיר בלץ וכ־125 קילומטרים מצפון־מערבית לקישינב, בירת המדינה. גובה העיר הוא כ־155 מטרים מעל פני הים. עד תחילת המאה ה־20, אוכלוסיית העיר נעה בסביבות ה־400 תושבים, אך עד שנת 1940 כבר התגוררו בה קרוב ל־4,000 תושב. אוכלוסיית העיר הגיעה לשיא של 13,180 תושבים בשנת 1989 אך מאז היא נמצאת במגמת ירידה, ונכון לשנת 2014 חיים בה 8,676 תושבים. כ־60% מאוכלוסיית העיר הם מולדובנים או רומנים, כ־28% הם אוקראינים, כ־10% הם רוסים והשאר אחרים. רומניה בוטושאן, רומניה (מ־1990) אוקראינה שרהורוד, אוקראינה (מ־1985) אתר האינטרנט הרשמי של גלודני מדיה וקבצים בנושא גלודני בוויקישיתוף Results of Population and Housing Census in the Republic of Moldova in 2014: "Characteristics – Population (population by communes, religion, citizenship)" (XLS). National Bureau of Statistics of the Republic of Moldova. 2017. נבדק ב-2017-05-01. Recensământul populației din 2004. Caracteristici demografice, naționale, lingvistice, culturale statistica.md
לך תתרגל איתה

"לך תתרגל איתה" הוא שיר שכתבה, הלחינה וביצעה הזמרת הישראלית אתי אנקרי. הוא יצא במרץ 1991 כסינגל מתוך אלבום הבכורה שלה, "רואה לך בעיניים", והפך לאחד מלהיטיה הגדולים ביותר. "לך תתרגל איתה" התחיל כבדיחה של אנקרי על דורון ליניק, לימים בעלה, שבאותה התקופה עדיין לא היה בלעדי לה. היא התבדחה על הנושא במהלך הקלטת האלבום, באחת החזרות שבין שיר לשיר, כשלקחה גיטרה ושרה "לך תתרגל איתה". אף על פי שהיא ראתה בכך בדיחה, המפיק המוזיקלי של האלבום, אלון אולארצ'יק, ראה במאורע פוטנציאל רציני לשיר מוצלח: ”ואז אלון ממש נדלק מזה והוא אמר: "עכשיו את הולכת הביתה, עוצרים את החזרה, את יושבת וכותבת את השיר הזה"”, סיפרה אנקרי. היא כתבה את השיר, אך עדיין ראתה בו בדיחה ולא רצתה להכניסו לאלבום. השניים התווכחו ארוכות, אולארצ'יק התעקש ולבסוף אנקרי התרצתה. הפתיחה של השיר ("דן דין נא טרקדו נא נא...") היא בהשראת המוזיקה ההודית, שבה לכל סוג של הקשה על הטאבלה יש הברה (אף כי אנקרי סיפרה שלא הקפידה על דיוק). טוויסט הסיום צובע באור הומוריסטי את השיר, שנתפס עד כה כשיר פמיניסטי תוקפני, ומחזיר אותו לתפיסתו המקורית בעיני היוצרת כבדיחה. ירון ברוידא ממגזין "קולומבוס" תיאר את הסוגה של השיר כחלק מביקורתו על השיר (בה התייחס גם לשימוש שעשתה אנקרי בכישוריה ובהכשרתה כשחקנית, כישורים שהתבטאו גם בווידאו קליפ של השיר): ”פצצת כיף, חצי שיר חצי ספוקן וורד מטורלל ומלא משחקיוּת והומור עצמי”. השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־12 במרץ 1991. הוא זכה להצלחה וצעד תשעה שבועות, עד 4 ביוני 1991 אז יצא מהמצעד. בשיאו הגיע למקום השני, ב־2 באפריל 1991. במצעד השנתי של התחנה (תשנ"א) הגיע השיר למקום ה־13. סרטון השיר "לך תתרגל איתה" באתר יוטיוב מילות השיר "לך תתרגל איתה" באתר שירונט ביצוע חי של "לך תתרגל איתה" בפסטיבל ערד, 1993, באתר יוטיוב השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־20 בינואר 2023 הסינגל "לך תתרגל איתה", באתר סטריאו ומונו, בדיקה אחרונה ב־20 ינואר 2023 הערות אלבום | "רואה לך בעיניים", באתר hermon.com, בדיקה אחרונה ב־22 בינואר 2023 נתוני היצירה, באתר אקו"ם, בדיקה אחרונה ב־20 בינואר 2023 "'לך תתרגל איתה' נכתב על בעלה לעתיד של אתי אנקרי", חדשות, 22 באוגוסט 1991 תיעוד יוצרים של מפעל הפיס – אתי אנקרי (הגרסה הארוכה), (החל מ־24:32), באתר יוטיוב, 27 באוגוסט 2019, בדיקה אחרונה ב־22 בינואר 2023 דנית צמית, לוליטה הפכה לגאולה: אתי אנקרי חוגגת 30 לאלבום הבכורה, באתר ynet, 8 במרץ 2020 הריאיון בערוץ הראשון לירון לונדון וביצוע "רואה לך בעיניים" ו"לך תתרגל איתה", באתר יוטיוב, בדיקה אחרונה ב־26 בינואר 2023 האלבומים הישראלים הכי טובים של שנת 1990 /// בחירות הצוות של קולומבוס, באתר columbusmusicmagazine.com, ‏13 בנובמבר 2020, בדיקה אחרונה ב־9 בפברואר 2023 השיר יוצא ממצעד רשת ג', באתר פזמונט, בדיקה אחרונה ב־20 בינואר 2023 מיקום שיא במצעד השבועי של רשת ג' (2), ב־2 באפריל 1991, באתר פזמונט, בדיקה אחרונה ב־20 בינואר 2023 המקום ה־13 במצעד השנתי של רשת ג' (תשנ"א), באתר פזמונט, 1991, בדיקה אחרונה ב־20 בינואר 2023
בחירות 2023

האם התכוונתם ל... הבחירות הפרלמנטריות בהולנד 2023 הבחירות הפרלמנטריות ביוון (יוני 2023) הבחירות הפרלמנטריות בפולין (2023) הבחירות להנהגת מפלגת הלייבור בניו זילנד 2023 הבחירות לנשיאות מצרים (2023) הבחירות לנשיאות צ'כיה 2023 הבחירות לפרלמנט ולנשיאות טורקיה (2023) הבחירות לרשויות המקומיות בישראל שהיו אמורות להתקיים בשנת 2023 הבחירות לעיריית תל אביב-יפו (2024)
תוכנית ארז

תוכנית ארז היא תוכנית עילית להכשרה ולפיתוח של מפקדים קרביים עבור יחידות השדה של צה״ל. התוכנית מייעדת את חניכיה לשירות בתפקידי מ"מ ומ"פ בכל היחידות המבצעיות של זרוע היבשה. המאתר לתוכנית נבנה על ידי יחידת מיטב על בסיס קריטריונים מצרפיים שהוגדרו על ידי סגל התוכנית ומנבאים התאמה גבוהה לפיקוד קרבי. תהליך האיתור והמיון מתחיל בכיתה י"ב ומתבצע כחלק ממודל הסיירות של צה"ל. המועמדים נדרשים לעמוד בסדרות מיונים ייעודיות, בנוסף ליום סיירות ולגיבוש מטכ"לי, שבודקות את התאמתם למסלול ובכלל זה הם נדרשים לעמוד בבחינת התאמה אקדמית, מבדקי קצונה וסיווג ביטחוני. מתגייסי התוכנית מתחילים בשירות קדם צבאי שאורכו כחודשיים וחצי בו הם עוברים הכנה בסיסית לתוכנית, הכוללת פסיכומטרי, גיבוש קבוצתי, אימונים כושר ואימונים פיזיים, התנסויות פיקודיות, מבואות אקדמיים בתחומי צבא וביטחון והכשרות נוספות הכוללות היכרות עם כלל יכולות הלחימה ביבשה. לאחריו הם מתגייסים אל שלב ההכשרה, הנמשך כשלוש שנים. חניכי התוכנית עוברים בשנת ההכשרה הראשונה הכשרה קרבית ייחודית כלוחמים מובחרים הכוללת: טירונות חי״ר בבא"ח גולני, הכשרת לוחם מובחר (רובאי 09) בבית הספר לקומנדו (לצד יחידות חטיבת הקומנדו - מגלן, דובדבן ואגוז) הכוללת: קורס לוט"ר, סדרות ניווט, פיקוד זוטר, פיקוד קרבי, קורס צניחה, רק"מ ועוד. בשנת ההכשרה השנייה והשלישית לומדים חניכי התוכנית לתואר ראשון דו-חוגי באוניברסיטת תל אביב. ההכשרה האקדמית כוללת לימודי תואר ראשון בחוג ליבה (לימודי צבא וביטחון, מזרח תיכון, יזמות וטכנולוגיה) וחוג לבחירה מתוך האפשרויות הבאות: מדעים דיגיטליים להייטק, ניהול, מדע המדינה ומזרח תיכון. במקביל ללימודי התואר החניכים מבצעים הכשרה צבאית קרבית מתקדמת הכוללת: העמקה בכלל יכולות היבשה - הכשרה כאיש צוות בטנק, הכשרת חבלה בחיל ההנדסה, הכשרת והסמכת להפעלת אש יבשתית ואווירית, סדרות בתחום איסוף ומודיעין, שת"פ אוויר, אימונים עם צבאות זרים ועוד. במהלך תקופה זו מתבצעת הסבה פרטנית של כל חניך ליחידה שבה הוא עתיד לשרת, לצד התנסויות פיקודיות ומבצעיות מתקדמות. לאחר שסיימו את מסלול ההכשרה, יוכשרו בוגרי התוכנית כקצינים בבה"ד 1 ויבצעו השלמה חיילית, כל חניך בהתאם ליחידה ולחיל אליו הוא מיועד. עם דרגות סגן על הכתף, מקבלים הקצינים, את המחלקה הראשונה שלהם ומתחילים את פרק הפיקוד בתוכנית. פרק זה כולל שני תפקידי מפקד מחלקה ואחריהם יצאו לקורס מ"פים. עם הסמכתם כמפקדי פלוגות יבצעו קציני ארז שני תפקידי מ"פ. תהליך המיון כולל מספר שלבים ומשולב במודל הסיירות המטכ״לי ונמצא במדרג העליון של יחידות ההתנדבות בצה״ל. הגיוס לתוכנית הוא חד שנתי ומתחיל בקד״ץ בן שלושה חודשים הנפתח בחודש ספטמבר מדי שנה. המחזור הראשון נפתח בספטמבר 2023 כאשר התגייסו לתוכנית 71 מלש"בים. המחזור השני נפתח בספטמבר 2024 ומנה 76 מלש״בים בראש התוכנית עומד תת-אלוף (מיל') יובל בזק. התוכנית קרויה על שמו של תא"ל ארז גרשטיין, מח"ט גולני ומפקד יחידת הקישור ללבנון בזמן הלחימה ברצועת הביטחון, שנפל בשנת 1999 בפעילות מבצעית בלבנון. עמוד התוכנית באתר צה״ל אתר האינטרנט הרשמי של תוכנית ארז מדיה וקבצים בנושא תוכנית ארז בוויקישיתוף תוכנית "ארז", באתר מתגייסים, יחידת מיטב נועם אמיר, ‏תואר ראשון ואימוני לוחמה מגוונים: מסלול הפיקוד הקרבי החדש בצה"ל, בעיתון מקור ראשון, 14 ביוני 2023 תוכנית העילית לפיקוד קרבי יוצאת לדרך, באתר צה"ל, 29 במרץ 2023 מתוך אלפים – 71 נבחרו לעשות היסטוריה, באתר צה"ל, 19 בספטמבר 2023
אברהם שמואל בכרך

רבי אברהם שמואל בכרך (1575 בערך – כ"ז באייר ה'שע"ה, 26 במאי 1615) היה רב במספר ערים, ובסוף ימיו רבה של יהדות וורמייזא. נולד בשם שמואל לאביו ר' יצחק מבומסלא, וחלה, והוסיפו לו את השם "אברהם". כנראה בא מהעיר וורמס (וורמייזא). בשנת 1600 התחתן בפראג עם חוה, בתו של רבי יצחק כ"ץ ונכדתו של מהר"ל מפראג. כיהן כרב בטורבין, קולין (בוהמיה), ובפוהרליץ (מוראביה); ולאחר מכן נקרא לכהן בוורמס ומדינת פפאלץ. בשביעי של פסח (כ"א בניסן) ה'שע"ה, 1615, פרצו פרעות נגד יהודי וורמס בעידוד הגילדות העירוניות, והפורעים הרסו את בית הכנסת וגרשו מהעיר את כל היהודים, ובהם את הרב בכרך. כחודש לאחר מכן נפטר רבי אברהם שמואל בכרך במהלך גלותו, בהיותו בגרנסהיים, בדוכסות הגדולה של הסן, ונקבר באלסבאך(אנ'). על מצבתו נכתב: אוי, כי אבד כלי חמדה גנוז וטמון פה ה"ה הגאון הגדול מהו' שמואל שהיה גדול ליהודים אב"ד ור"מ בק"ק טורבין קעלין פארליץ ובווירמס הבירה, בגולה הלך ולגערנסהיים נשאוהו רגליו הערבונים, וימת שמואל בן ארבעים שנים, ונקבר ביום ג' בחודש זיו, זיו' פנה אורו כבה [=שע"ה] לפ"ק תנצב"ה — לודוויג לוויזון, נפשות צדיקים, פרנקפורט 1855, מס' 30, באתר היברובוקס הותיר אחריו את אשתו, חוה בכרך, בן ושלוש בנות. בנו משה שמשון היה גם הוא רבה של וורמס, ונכדו הוא רבי יאיר חיים בכרך, מחבר "חות יאיר". כמה מתשובותיו פורסמו על ידי נכדו, רבי יאיר חיים בכרך, בשו"ת "חוט השני" (פרנקפורט, 1679). כתב חיבור על לוח השנה היהודי, מספר יצירות אפולוגטיות נגד הנצרות, ופיוטים. חלק מיצירותיו נוצרו בכתב יד. קאופמן, Jair Chajim Bacharach und Seine Ahnen, ‏1896, עמודים 1–4, 16–22. לודוויג לוויזון, נפשות צדיקים, פרנקפורט 1855, מס' 30, באתר היברובוקס (בגרמנית) "בכרך, אברהם שמואל", במהדורת 1901–1906 של האנציקלופדיה היהודית (באנגלית).
מנגולד (פירושונים)

האם התכוונתם ל... מנגולד – ירק מאכל הילדה מנגולד – אמבריולוגית ופיזיולוגית גרמנייה רוברט מנגולד – אמן אמריקאי
יצע

יצע, או תלוס (ביוונית: Thallus; ברבים: thalli; מיוונית עתיקה: θαλλός ומלטינית: thallos, שמשמעותו ענף ירוק או זלזל) הוא הרקמה הווגטטיבית של אורגניזמים מסוימים בקבוצות מגוונות כמו אצות, פטריות, כמה טחבי כבד וחזזיות. רבים מהאורגניזמים הללו היו ידועים בעבר בתור תלופיטים, קבוצה פוליפילטית של אורגניזמים בעלי קרבה רחוקה. אורגניזם או מבנה הדומים ליצע נקראים תלואיד, תלודאלי, תליפורמי, תלין או תאלוז (thallose). יצע הוא גוף של אורגניזם רב-תאי שאינו נייד, בו אין ארגון של רקמות התאים לאיברים. ליצע אין חלקים מאורגנים ומובחנים – עלים, שורשים וגבעולים – כמו לצמחים וסקולריים, אך ייתכן שיש לו מערכת הובלה. למבנים אלה יש תפקוד או מבנה מקרוסקופי דומה, אך מבנה מיקרוסקופי שונה. לדוגמה, במקרים חריגים כמו Lemnoideae, שבהם המבנה של צמח וסקולרי הוא דמוי יצע, הוא מכונה בעל מבנה תלואידי, או לפעמים תלואיד. יצע אינו מובחן ביותר, מבחינת האנטומיה שלו, אך יכולים להיות הבדלים נראים והבדלים תפקודיים. בקלפ, למשל, עשוי היצע להיות מחולק לשלושה אזורים. חלקים של יצע אצות כוללים חזק (עוגן), סטיפ (תומך בלהבים) ולהבים (לפוטוסינתזה). יצע של פטריה נקרא בדרך כלל תפטיר. המונח "יצע" משמש בדרך כלל גם לגוף הרבייה הווגטטיבית של חזזית. באצות ים, יצע נקרא לפעמים גם "פרונד" (Frond). הגמטופיט של כמה צמחים שאינם ליקופודים – שבטבט ושרכנים – מכונה "פרוטלוס" (Prothallus). יצע, באתר אנציקלופדיה בריטניקה (באנגלית) Haupt, Arthur W. (1953). Plant Morphology. New York: McGraw-Hill Book company. p. 7. "The term thallus is a botanical term that refers to the body of a plant that does not have leaves". www.botany.hawaii.edu.
ברוסטר שו

ברוסטר שו (באנגלית: Brewster Hopkinson Shaw Jr.;נולד ב-16 במאי 1945, קאסי סיטי, מישיגן) הוא טייס קרב ואסטרונאוט לשעבר בתוכנית מעבורות החלל של נאס"א. ברוסטר שו נולד בעיירה קאסי סיטי שבמדינת מישיגן. הוא צאצא של ברוסטר ויליאמס שהגיע לפלימות' באוניית "מייפלאואר". שו גדל בעיירה בה נולד וסיים את בית הספר. בשנת 1968 הוא סיים לימודים באוניברסיטת ויסקונסין–מדיסון וקיבל תואר בהנדסת מכונות. בשנת 1969 הוא קיבל שם תואר שני. בשנת 1969 שו התגייס לחיל האוויר של ארצות הברית וסיים קורס טיס בשנת 1970. תקופה מסוימת הוא שירת בווייטנאם וביצע מספר רב של טיסות מבצעיות. בהמשך הוא היה מדריך למטוסי מקדונל דאגלס F-4 פנטום. בשנת 1978 שו נבחר ליחידת האסטרונאוטים של נאס"א. בשנת 1983 הוא השתתף במשימת STS-9 כטייס במעבורת החלל קולומביה. במשימת STS-61-B בשנת 1985 הוא היה מפקד צוות. בשנת 1989 שו היה מפקד משימה STS-28 במעבורת החלל אטלנטיס. בשנת 1989 שו התמנה לתפקיד ניהולי במרכז החלל קנדי. הוא שירת במרכז במספר תפקידים עד לשנת 1996. לאחר פרישה מנאס"א שו התחיל לעבוד ברוקוול אינטרנשיונל שתוך זמן קצר נרכשה על ידי בואינג. שו עבד בבואינג עד לשנת 2003 כאשר עבר ל-United Space Alliance. בשנת 2006 הוא חזר לבואינג ועבד בה עד לשנת 2011. מדיה וקבצים בנושא ברוסטר שו בוויקישיתוף קורות חיים ראיון עם ברוסטר שו
בייסליין (סוגה מוזיקלית)

בייסליין (המכונה לפעמים בייסליין האוס, אורגן האוס, נישה, בי-ליין או 4x4) הוא תת-ז'אנר מוזיקלי של גראז' בריטי, שהופיע בתחילת העשור הראשון של המאה ה-21. מבחינה סגנונית, תת-ז'אנר מוזיקלי זה מורכב ממקצב של ארבע על הרצפה (אנ'), בדרך כלל בסביבות 135–142 פעימות לדקה, עם דגש חזק על צליל בס, באופן דומה לספיד גראז' (אנ'), עם דגימות ווקאליות קצוצות ואסתטיקה של מוזיקת פופ. הז'אנר בלט במיוחד במועדון הלילה Niche Nightclub בשפילד, שנסגר לאחר פשיטה משטרתית ב-2005. Collins, Hattie (29 בנובמבר 2007). "Deep down and dirty". The Guardian. ארכיון מ-27 באפריל 2014. נבדק ב-16 בדצמבר 2007. {{cite news}}: (עזרה) McDonnell, John (17 באוקטובר 2007). "Bassline house looks to find a niche where grime failed". The Guardian. ארכיון מ-26 בספטמבר 2013. נבדק ב-17 באוקטובר 2007. {{cite web}}: (עזרה) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Touch (שיר של Shift K3Y)

"Touch" הוא סינגל של המפיק המוזיקלי והתקליטן הבריטי, Shift K3Y השיר יצא, על ידי חברת התקליטים סוני מיוזיק אנטרטיינמנט, ב-13 באפריל 2014. השיר נכתב והופק על ידי Shift K3Y. נכון לינואר 2023, השיר הושמע למעלה מ-23 מיליון פעמים בספוטיפיי, ולמעלה מ-13 מיליון פעמים ביוטיוב. סרטון השיר "Touch" באתר יוטיוב "Twitter / shiftk3y: i wrote #TOUCH nearly two years ago in my bedroom". Twitter. 20 באפריל 2014. ארכיון מ-2016-03-05. נבדק ב-2023-01-23. {{cite web}}: (עזרה) Touch, 2014-04-13, ארכיון מ-2022-09-29, נבדק ב-2023-01-23 Shift K3Y - Touch, ארכיון מ-2022-11-08, נבדק ב-2023-01-23 iTunes - Music - Touch - EP by Shift K3Y (ארכיון) "Dance/EDM Future Releases". All Access Music Group. ארכיון מ-2014-07-27.